се отчита допустимостта на тези активи и пасиви съгласно специалните правила за нетиране при прилагането на трета част, дял II, глави 4 и 5 от РКИ и трета част, дял IV от РКИ.
 Стойността в този ред е равна на стойността в ред 1, приспадната със стойността в ред 2 на настоящия образец.
 4
 Задбалансови стойности
 Тук се включват задбалансовите първоначални експозиции — преди използването, когато е приложимо, на конверсионен коефициент — от изготвения задбалансов отчет съгласно обхвата на консолидация за пруденциални цели в колони „а“ — „г“ на настоящия образец.
 5
 Разлики в оценките
 Въздействието на балансовата стойност на корекциите на стойността, извършени съгласно втора част, дял I, глава 2, член 34 от РКИ и трета част, дял I, глава 3, член 105 от РКИ, върху експозициите в търговския и банковия портфейл, оценени по справедлива стойност съгласно приложимата счетоводна рамка.
 Тази стойност съответства на стойността в ред 7 на образец EU CC1 и в ред 12, колона „е“ на образец EU PV1.
 6
 Разлики, без вече включените в ред 2 на настоящия образец, произтичащи от различни правила за нетиране
 Тази позиция се отнася до нетните балансови и задбалансови експозиции след прилагане на специалните правила за нетиране в трета част, дял II, глави 4 и 5 от РКИ и в трета част, дял IV от РКИ. Въздействието от прилагането на правилата за нетиране може да бъде отрицателно (ако трябва да се нетират повече експозиции, отколкото използването на балансово нетиране в ред 2 от настоящия образец) или положително (ако прилагането на правилата за нетиране в РКИ води до нетиране на по-малка стойност от балансовото нетиране в ред 2 от настоящия образец).
 7
 Разлики предвид отчитането на провизии
 Повторното интегриране в стойността на експозициите на корекциите за специфичен и общ кредитен риск (както ги определя Делегиран регламент (ЕС) No 183/2014 на Комисията (5)), които за целите на рисковото претегляне са били приспаднати, съгласно приложимата счетоводна рамка, от балансовата стойност на експозициите по силата на трета част, дял II, глава 3 от РКИ. При рисково претеглените в съответствие с трета част, дял II, глава 2 от РКИ експозиции, когато балансовата стойност във финансовите отчети при обхвата на консолидация за пруденциални цели е била намалена с елементи, които по силата на горепосочения делегиран регламент могат да бъдат приети за корекции за общ кредитен риск, тези елементи се интегрират отново в стойността на експозициите.
 8
 Разлики, произтичащи от използването на техники за редуциране на кредитния риск
 Въздействието върху стойността на експозициите съгласно обхвата на консолидация за пруденциални цели от прилагането на техники за редуциране на кредитния риск, както са определени в РКИ.
 9
 Разлики, произтичащи от кредитни конверсионни коефициенти
 Въздействието върху стойността на задбалансовите експозиции съгласно обхвата на консолидация за пруденциални цели от прилагането на съответните конверсионни коефициенти в съответствие с РКИ.
 Конверсионният коефициент за задбалансовите позиции, които подлежат на рисково претегляне по силата на трета част, дял II от РКИ, се определя в съответствие с членове 111, 166, 167 и 182 (както е приложимо за кредитния риск) и член 246 от РКИ (както е